วันนี้พาเด็กๆมากินขนมกันที่ The Crystal Park ถ.ราชพฤกษ์ค่ะ ขึ้นมาชั้นบนสุดแถวๆบันไดเลื่อนจะเจอร้าน Daikori อยู่ซึ่งมีอีกสาขาคือที่มาบุญครอง เค้าดังเรื่องน้ำแข็งใส กับโทสต์ เลยต้องขอมาลองเองบ้าง

ดูจากเมนูเเล้วขนมที่นี่มีหลากหลายมาก แถมราคายังไม่แพงอีกด้วย น้ำก็ฟรี

บริการ: น่ารักดีค่ะ เเนะนำขนมได้ เชิญชวนดีค่ะ

บรรยากาศ: เป็นร้านแบบ Open Air แต่มีแบ่งเป็นสัดส่วนของร้าน ร้านน่ารักดีตกแต่งด้วยขนมโต๊ะ เก้าอี้ก็ออกแนวน่ารักๆ มีไวไฟฟรี นั่งมองคนเดินไปเดินมาก็ชิวดีค่ะ

เมนูที่สั่ง
-Strawberry Crumble Kori Toast คือโทสต์ที่เสิร์ฟมาพร้อมกับครับเบิ้ลเเละสตรอเบอรี่ผ่า เเละไอติมชาเย็นอีกหนึ่งถ้วยโตๆ ในราคาเพียง 189฿ เน็ตๆเท่านั้นเอง โทสกรอบหอมเนย(จะไม่ฉ่ำมาก เเล้วเเต่คนชอบ) ครัมเบิ้ลก็ไม่เลี่ยนกินกับซอสสตรอเบอรี่เข้ากันน่าดู ไอติมชาเย็นรสไม่จัดมาก เเต่ก็ไม่หวานจัด โดยรวมคือดี ทาน 1 เซตได้ 3 คนแหนะ

คือมาร้านนี้คุ้มค่า ขนมหลากหลาย เซตใหญ่อลังการ ประทับใจ